มาแถวลาดพร้าวเลยตามรอยนักชิมวงในมานี่แหละ ร้านอยู่ติดกับวัดลาดพร้าวเลย แอบจอดรถที่วัดแล้วเดินไป ร้านกว้างขวางดี โปร่ง โล่ง แต่เก่าๆ อาจดูเลอะๆหน่อยนึง
สั่งเส้นเล็กต้มยำมาลอง ชิมน้ำซุปป้าป อืมม ใช้ได้นะ หอมมะนาว เป็นต้มยำแบบโบราณ ใช้หมูสับลงไปลวกในน้ำซุปเพื่อให้กลิ่นหอม แต่รสอ่อนไปนิด กลิ่นถั่วคั่วก็ยังไม่มาก เส้นลวกได้พอดี แต่ติที่เครื่องครับ มีน้อยอย่าง หมูก็แข็ง แต่ถ้าผ่านมาก็จะแวะมาชิมน้ำตกอีก